Muska lorio

Muska lorio (Glossopsitta concinna) konata ankaŭ kiel Muskolorio, estas specio de papagaj birdoj, en la familio Psittaculidae. Ĝi estas la nura specio en la genro Glossopsitta. Ĝi troviĝas kiel endemio nur en sud-centra/orienta Aŭstralio (inklude Tasmanion). 

Taksonomio
La eta parvipsito kaj la purpurkrona parvipsito estis iam inkluditaj en la saman genron. La musko lorio estis por la unua fojo priskribita de la ornitologo George Shaw en 1790 kiel Psittacus concinnus, el kolekto en la areo de Port Jackson en tio lio estas nun Sidnejo. John Latham priskribis ĝin kiel Psittacus australis. Ĝia specia epiteto estas la Latina concinna "eleganta". Aliaj ordinaraj nomoj estas ruĝorela lorio, kaj verda lorio,Lendon, p. 23 kaj iam loka sidneja indiĝena termino coolich.

Aspekto
La muska lorio estas 22 centimetrojn longa. Ĝi estas plejparte verda kaj ĝi estas identigebla per sia ruĝaj frunto kaj leĝa strio el sub la okulo al la vangocentro, blueca krono kaj distinga flava bendo sur sia flugilo. Kaj supraj kaj malsupraj mandibloj de la beko estas ruĝaj ĉe la pinto kaj pli malhelaj proksime de ĝia bazo.

Distribuado kaj habitato
Muskaj lorioj troviĝas en orienta Novsudkimrio, Viktorio, Sudaŭstralio kaj Tasmanio. Ili estas malofta nomado en maldensaj arbaroj kaj pli sekaj arbaroj en sudorienta kontinento, ĉefe okcidente de la Granda Disiga Montaro, kaj en Tasmanio. Muskolorioj estis viditaj kaj estas lastatempaj oftaj vizitantoj al fruktarboj en la Punchbowl Areo, proksime de Launceston, Norda Tasmanio. Ŝajnas ke preferataj manĝaĵoj estas abrikotoj, pomojn, florojn kaj nektaron de Callistemon, same kiel semojn kaj nektaron de Grevillea spp.

Reproduktado
La mosklorikito reproduktiĝas ĉefe de aŭgusto ĝis januaro.Morcombe, Michael (2012) Field Guide to Australian Birds. Pascal Press, Glebe, NSW. Reviziita eldono.  La nesto estas kutime konstruita en kava branĉo alte en arbo. Du blankaj 24 mm × 20 mm ovoj estas demetitaj kaj kovataj dum 22 tagoj fare nur de la ino. La idoj elnestiĝas post 5 ĝis 6 semajnoj.

Bildaro

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Aŭstralio